Untuk kegunaan lain, sila lihat Pokémon (nyahkekaburan).

**Pokémon** (ポケモン sebutannya "Po-Ké-Mo-N"), selalunya disalah sebut sebagai "Pokimon", merupakan suatu produk yang berjaya menghasilkan keuntungan berbilion-bilion ringgit. Pokémon dicipta oleh Satoshi Tajiri pada tahun 1996 (27 Februari 2006 merupakan sambutan ulang tahun Pokémon yang ke-10) dan dikawal sepenuhnya oleh syarikat permainan video gergasi iaitu Nintendo. *Game* Pokémon yang asal (untuk Game Boy, komputer dan permainan video) telah diteruskan ke dalam bentuk:-

* *anime*
* *manga*
* *Trading Card Game*
* *permainan, buku dan pelbagai media yang lain.*

Pokémon merupakan singkatan kepada nama jepunnya yang asal iaitu (ポケットモンスター sebutannya "Po-Ket-To-Mo-N-Su-Taa") atau *Pocket Monster*. Dalam versi bahasa Inggeris, motto "Gotta catch ’em all!" adalah lebih dikenali ramai walaupun sekarang tidak berapa digunakan lagi (kecuali oleh syarikat permainan Hasbro dan juga sambungan kepada siri Pokémon Chronicles).

Sejarah
-------

Konsep Pokémon ini berasal daripada hobi mengumpul serangga, iaitu satu hobi yang sangat popular di Jepun (suatu masa dahulu), dan Satoshi Tajiri merupakan penggemar hobi ini semenjak beliau kecil lagi. Daripada Jepun (1996), idea Satoshi ini telah diadaptasikan (diterjemahkan) kepada pasaran Amerika Syarikat (1998) dengan terhasilnya *game*:-

* *Pokémon Red*
* *Pokémon Blue*

Pada tarikh Disember 2005, 4Kids Entertainment, syarikat yang menguruskan penglesenan bagi animasi Pokémon, mengumumkan bahawa mereka telah bersedia untuk memperbaharui perjanjian untuk pasaran produk Pokémon itu. Pokémon USA Inc. anak syarikat kepada Japan's Pokémon Co. sekarang ini sedang sibuk meninjau penglesenan Pokémon untuk pasaran luar Asia.

Konsep (Permainan Video)
------------------------

Kedua-dua *game* ini membolehkan pemain untuk menangkap, mengumpul, dan melatih ratusan binatang yang dikenali sebagai Pokémon. Pemain boleh melawankan Pokémon mereka dengan Pokémon yang lain untuk menaikkan kekuatan dan meningkatkan teknik berlawan Pokémon. Pokémon juga boleh "berevolusi" untuk menjadi Pokémon yang lebih kuat dan mempelajari teknik berlawan yang lebih kuat dan baru. 

Satoshi Tajiri tidak mahukan "pointless violent", maksudnya beliau tidak mahu memasukkan unsur-unsur keganasan dalam dunia Pokémon. Maka, sebab itulah dalam *game* Pokémon, Pokémon tidak boleh mati atau berdarah. Paling teruk pun, Pokémon hanya akan pengsan (fainted) dan akan sembuh semula setelah dibawa ke *Pokemon Center*. Walau bagaimanapun, Pokémon masih boleh:-

* *dikelirukan (confused)*
* *diracunkan (poisoned)*
* *dilumpuhkan (paralyzed)*
* *dibekukan (frozen)*
* *ditidurkan (asleep)*
* *terbakar/melecur (burned).*

Pokémon juga bermaksud sekumpulan makhluk fiksyen yang wujud dalam dunia semesta Pokémon. Sehingga kini, bilangan Pokémon adalah sebanyak 896 spesies. Kesemua Pokémon ini adalah hasil daripada perkembangan selama 24 tahun bagi 151 Pokémon yang asal (*game* Pokémon Red dan Pokémon Blue) dan juga penambahan beberapa spesies Pokémon yang baru.

Latar
-----

Watak-watak utama daripada animasi *Advanced Generation*. Manusia daripada kiri ke kanan: Brock, Ash, May dan Max. Pokémon dari kiri ke kanan: Mudkip, Pikachu, Treecko dan Torchic.
### Prasarana

* Dunia semesta Pokémon adalah berdasarkan Bumi dari segi bentuk muka buminya
* Wujud manusia, bandar, hutan belantara, semak-samun dan lautan
* Wujud Pokémon tumbuhan yang mewakili flora
* Wujud Pokémon yang menyerupai binatang tertentu yakni fauna
* Suatu teori lagi ialah Pokémon adalah berdasarkan masa hadapan yang mana teknologinya amat canggih (teori teleportasi dan hukum evolusi telah dikaji dengan mendalam) dan jalan ceritanya berkisar mengenai persekitaran di muka bumi
* Kenderaan, selain basikal jarang dijumpai ("Ash Ketchum" jalan kaki). Hanya peristiwa tertentu sahaja yang memaparkan gambar motor dan lori contohnya polis-polis di bandar dan Team Rocket
* Stesen lapangan terbang jarang ditonjolkan. Sebarang perjalanan jauh dibuat dengan menaiki kapal laut yang tambangnya percuma (atau pun tiket yang boleh diguna berulang-ulang kali)
* Jalan diwujudkan untuk pembonceng basikal di sesetengah kawasan tertentu
* Dalam Pokémon Crystal, terdapat keretapi yang boleh digunakan sebagai pengangkutan
* Sudah menjadi prinsip pelatih Pokémon untuk menjelajah dan mencari spesies baru Pokémon untuk ditangkap. Oleh itu, mereka rela berjalan kaki tanpa menaiki kenderaan lain

### Makanan

* Apabila watak dalam animasi Pokémon makan (contohnya *Ash Ketchum*, *Brock*, *Misty* dan lain-lain), selalunya tidak berapa jelas dari mana datangnya sumber makanan itu. Walau bagaimanapun, Farfetch'd pernah dinyatakan sebagai sumber makanan (dalam siri TVnya dan juga *game*)
* Terdapat watak yang pandai memasak contohnya ibu "Ash Ketchum" dan "Brock"

### Teknologi

Teknologi yang berada dalam dunia semesta Pokémon didapati amat canggih dan maju ke hadapan. Contohnya:-

* Wujud Poké Ball yang mampu mengecilkan saiz Pokémon
* Teori teleportasi untuk memindahkan Pokémon ke tempat lain
* Hukum evolusi untuk mengubah bentuk Pokémon
* *Pokégear* sebagai alat perhubungan,
* Mewtwo yang genetik genomnya diubah
* Menghidupkan semula nyawa fosil Pokémon yang telah mati berjuta-juta tahun dahulu
* "videophone" iaitu alat untuk *Ash Ketchum* bercakap dengan *Professor Oak*
* Pokédex yang mampu mengesan kedudukan Pokémon dalam peta walaupun Pokémon itu lari-lari
* Beberapa servis tertentu adalah percuma ataupun terdapat tiket yang boleh diguna berulang-ulang kali contohnya "Ship" dalam Pokémon Crystal
* dan pelbagai perkakas teknologi tinggi yang lain

Setiap medium Pokémon (contohnya air, rumput, udara dan sebagainya) mempunyai beberapa variasi walaupun sedikit.

Generasi
--------

Rencana utama: Pokémon (siri permainan video) § Generasi)
Permainan Pokémon asal dahulunya sebuah permainan berperanan (RPG) dengan unsur strategi, dan telah dicipta oleh Satoshi Tajiri untuk Game Boy. RPG ini, dan sekuel, buatan semula, dan terjemahan bahasa Inggeris mereka, masih dianggap sebagai permainan Pokémon yang "utama", dan permainan yang paling peminat siri merujuk kepada apabila mereka menggunakan istilah "permainan Pokémon". Semua hartanah Pokémon dilesenkan diselia oleh The Pokémon Company International dibahagikan secara kasar oleh generasi. Generasi ini secara kasar dikronologikan bahagian berdasarkan pelepasan; setiap beberapa tahun, apabila sekuel rasmi dalam siri RPG utama dilepaskan yang mempunyai Pokémon, watak-watak, dan konsep permainan baru, sekuel yang dianggap permulaan generasi baru francais. Permainan yang utama dan sampingan, anime, manga, dan permainan kad perdagangan mereka semua dikemaskini dengan hartanah Pokémon baru setiap kali generasi baru bermula. Francais memulakan generasi keenam pada 12 Oktober 2013.

Satu pertempuran saingan antara Bulbasaur dan Charmander dalam *Pokémon Red and Blue*

Dalam media lain
----------------

### Filem

* **Pokémon: The First Movie**
* **Pokémon: The Movie 2000**
* **Pokémon 3: The Movie**
* **Pokémon: Mewtwo Returns**
* **Pokémon 4Ever**
* **Pokémon Heroes**
* **Pokémon: Jirachi Wishmaker**
* **Pokémon: Destiny Deoxys**
* **Pokémon: Lucario and the Mystery of Mew**
* **Pokémon Ranger and the Temple of the Sea**
* **Pokémon: The Rise of Darkrai**
* **Pokémon: Giratina and the Sky Warrior**

Kritikan dan kontroversi
------------------------

### Moral

Pokémon telah menerima kritikan daripada penganut-penganut agama Kristian, Yahudi dan Islam; penganut Kristian bimbang bahawa tema-tema ilmu ghaib dan keganasan yang nyata dan juga konsep "evolusi Pokémon" (yang dianggap berkaitan dengan teori evolusi) yang wujud dalam Pokémon akan mencabuli konsep penciptaan menurut buku Genesis. Bagaimanapun, pihak Vatican berpendapat bahawa permainan kad dagangan dan permainan video Pokémon adalah "penuh dengan imaninasi yang direka-reka" dan tidak mendatangkan "kesan moral yang merbahaya". Di United Kingdom, permainan "Kad Kuasa Kristian" telah diperkenalkan pada tahun 1999 sebagai respons terhadap dakwaan-dakwaan yang menuduh Pokémon sebagai bersifat kesyaitanan, permainan yang serupa dengan TGC Pokémon tetapi menggunakan tokoh-tokoh dalam Bible. Pada tahun 1999, kumpulan hak asasi Yahudi, Anti-Defamation League juga telah memberi tekanan kepada syarikat Nintendo untuk mengedit imej kad dagangan Pokémon bagi Golbat dan Ditto kerana kad-kad itu memaparkan manji yang ditafsirkan oleh liga tersebut sebagai anti-Semitism, walaupun kad-kad ini telah dirancangkan untuk hanya dijual di Jepun manakala Nintendo merancangkan untuk menerbitkan versi yang telah diedit di Amerika Utara pada tahun berikutnya. Pada tahun 2001, Arab Saudi telah mengharamkan permainan dan kad Pokémon sambil mengatakan bahawa francais itu mempromosi Zionisme yang mencabuli doktrin Islam. 
Pokémon juga telah dituduh mempromosikan sabung ayam dan materialisme. Pada tahun 1999, dua orang budak berusia 9 tahun telah memfailkan dakwaan terhadap Nintendo kerana mereka mendakwa bahawa Permainan Kad Dagangan Pokémon telah menyebabkan mereka ketagihan judi yang teruk.

Lihat juga
----------

* Senarai Pokémon

Rujukan
-------

Buku
* Tobin, Joseph, ed. *Pikachu's Global Adventure: The Rise and Fall of Pokémon.* Duke University Press. February, 2004. ISBN 0-8223-3287-6.

Laman web
* Pokémon Japan
* Pokémon TCG Game
* Pokémon.com
* Pokémon Games
* Pokémon PokéPark, to be in Taipei, Taiwan in 2006.
* Laman Web Rasmi Pokémon Black and White di pokemon.com

Catatan

1. ↑  MacDonald, Mark; Brokaw, Brian; Arnold; J. Douglas; Elies, Mark (1999). *Pokémon Trainer's Guide*. Sandwich Islands Publishing. m/s. 73. ISBN 0-439-15404-9.
2. ↑  Carder, Thomas A. Pokemon: The Movie (1999).ChildCare Action Project: 1999
3. ↑  Silverman, Stephen M. Pokemon Gets Religion Diarkibkan 2012-06-27 di Wayback Machine. *People*
4. ↑  Pokémon trumped by pocket saints. BBC: June 27, 2000.
5. ↑  Fitzgerald, Jim. `Swastika' Pokemon card dropped. *Chicago Sun-Times*: December 3, 1999.
6. ↑  Saudi bans Pokemon. *March 26, 2001, CNN.com*. Retrieved on July 22, 2007.
7. ↑  Gurney, Sally. Pokemon - It Genuinely worries me. Epinions: June 29, 2000.
8. ↑  Hunter, Matthew Scott. Be Free, Little Pokemon! *Las Vegas Weekly*: May 3, 2007.
9. ↑  Ramlow, Todd R. Pokemon, or rather, Pocket Money. Popmatters: 2000
10. ↑  Crowley, Kieran. Lawsuit Slams Pokemon As Bad Bet for Addicted Kids. *New York Post*: October 1999

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Pokémon*** |

|  |  |
| --- | --- |
|  | Cari ***Pokémon*** dalam Wikikamus bahasa Melayu, kamus bebas. |

|  |  |
| --- | --- |
|  | Wikimedia Commons mempunyai media berkaitan: ***Pokémon***. |

* Official Japanese website of *Pokémon* (Jepun)
* Official US website of *Pokémon*
* Official UK website of *Pokémon*
* Wiki Pokémon Bahasa Melayu.

| * l
* b
* s
*Pokémon* |
| --- |
| 
* Nintendo
* Game Freak
	+ Satoshi Tajiri
	+ Ken Sugimori
	+ Junichi Masuda
* Creatures Inc.
* The Pokémon Company
	+ Tsunekazu Ishihara

 |
| Media | 
* Siri anime
* Filem
* Lagu tema
* Permainan video
* Semua spesis Pokémon

 | The official Pokémon franchise logo |
| Watak-watak | 

|  |  |
| --- | --- |
| Siri asal | 
* Satoshi
* Takeshi
* Kasumi
* Musashi
* Kojiro

 |
| Advanced Generation | 
* Haruka

 |
| X & Y | 
* Serena

 |
| Sun & Moon | 
* Lillie

 |

 |
| 
* Buku Wikipedia Book
* Kategori Category

 |